title: 2006/253/ES: Rozhodnutie Komisie zo  6. septembra 2005  o primeranej ochrane osobných údajov uvedených v záznamoch o cestujúcich v leteckej doprave poskytovaných Kanadskému úradu pohraničnej služby  [oznámené pod číslom K(2005) 3248]   (Text s významom pre EHP)

text:
               29.3.2006

               SK

               Úradný vestník Európskej únie

               L 91/49

      ROZHODNUTIE KOMISIE

   zo 6. septembra 2005
   o primeranej ochrane osobných údajov uvedených v záznamoch o cestujúcich v leteckej doprave poskytovaných Kanadskému úradu pohraničnej služby
   [oznámené pod číslom K(2005) 3248]
   (Text s významom pre EHP)
   (2006/253/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov (1), najmä na jej článok 25 ods. 6,
   keďže:

               (1)

               V súlade so smernicou 95/46/ES sú členské štáty povinné zabezpečiť, aby sa poskytovanie osobných údajov tretej krajine uskutočnilo len vtedy, ak príslušná tretia krajina zabezpečí primeraný stupeň ochrany a ak boli pred poskytnutím údajov dodržané zákony členských štátov, ktorými sa implementujú iné ustanovenia uvedenej smernice.

               (2)

               Komisia môže konštatovať, že tretia krajina zabezpečuje primeraný stupeň ochrany. V takom prípade môžu byť osobné údaje z členských štátov poskytnuté bez potrebných dodatočných záruk.

               (3)

               V súlade so smernicou 95/46/ES by sa mal stupeň ochrany údajov určiť vzhľadom na všetky okolnosti týkajúce sa postupu pri poskytovaní údajov alebo súboru postupov pri poskytovaní údajov, pričom sa osobitná pozornosť venuje niektorým prvkom dôležitým pri poskytovaní údajov, ktoré sú uvedené v článku 25 ods. 2 uvedenej smernice.

               (4)

               V leteckej doprave je „záznam o cestujúcich“ (Passanger Name Record– PNR) záznamom o prepravných podmienkach jednotlivých cestujúcich, ktorý obsahuje všetky informácie potrebné na spracovanie rezervácie a na jej kontrolu prostredníctvom leteckej spoločnosti, ktorá rezerváciu uskutočnila, ako aj zúčastnených leteckých spoločností (2). Na účely tohto rozhodnutia zahrnuje pojem „cestujúci“ aj členov posádky. Letecká spoločnosť uskutočňujúca rezerváciu označuje leteckú spoločnosť, v ktorej si cestujúci zabezpečil svoju pôvodnú rezerváciu, alebo prostredníctvom ktorej sa uskutočnili dodatočné rezervácie po vycestovaní. „Zúčastnená letecká spoločnosť“ označuje akúkoľvek leteckú spoločnosť, ktorú letecká spoločnosť uskutočňujúca rezerváciu požiadala o zabezpečenie miesta pre cestujúceho na jednom alebo viacerých zo svojich letov.

               (5)

               Kanadský úrad pohraničnej služby (The Canada Border Services Agency–CBSA) vyžaduje od každého prevádzkovateľa osobných letov smerujúcich do Kanady, aby jej poskytol elektronický prístup k PNR v takej miere, aby bol PNR získaný a uchovaný v automatizovanom rezervačnom systéme leteckého prepravcu ako aj v systéme kontroly odletov.

               (6)

               Požiadavky týkajúce sa osobných údajov uvedených v PNR v prípade cestujúcich v leteckej doprave, ktoré sa poskytnú CBSA, sú založené na oddiele 107.1 colného zákona (Customs Act) a odseku 148 písm. d) Zákona na ochranu prisťahovalcov a utečencov (Immigration and Refugee Protection Act) a na vykonávacích nariadeniach prijatých podľa týchto právnych predpisov (3).

               (7)

               Príslušné právne predpisy Kanady sa týkajú posilnenia bezpečnosti a podmienok, na základe ktorých môžu jednotlivci vstúpiť do krajiny, teda záležitosti, v ktorej má Kanada suverénnu právomoc rozhodovať v rámci svojej jurisdikcie. Stanovené požiadavky navyše neodporujú žiadnym medzinárodným záväzkom, ktoré Kanada prijala. Kanada je demokratickým právnym štátom, v ktorom majú občianske slobody bohatú tradíciu. Legitímnosť jej zákonodarného procesu a sila a nezávislosť jej súdnictva sú nesporné. Sloboda tlače je ďalšou silnou zárukou, že nedôjde k porušovaniu občianskych slobôd.

               (8)

               Spoločenstvo je pevne rozhodnuté podporovať Kanadu v boji proti terorizmu, v rámci v rozsahu vymedzenom v právnych predpisoch Spoločenstva. Právne predpisy Spoločenstva sa usilujú o dosiahnutie nevyhnutnej rovnováhy medzi otázkami bezpečnosti a ochranou osobných údajov. Napríklad na základe článku 13 smernice 95/46/ES môžu členské štáty prijať opatrenia na obmedzenie rozsahu niektorých požiadaviek danej smernice, pokiaľ je to nevyhnutné z dôvodu národnej bezpečnosti, obrany, verejnej bezpečnosti a prevencie, vyšetrovania, odhaľovania a stíhania trestných činov.

               (9)

               Do poskytovania príslušných údajov sú zapojení osobitní správcovia, teda letecké spoločnosti prevádzkujúce lety zo Spoločenstva do Kanady a len jeden príjemca v Kanade, teda CBSA.

               (10)

               Akékoľvek opatrenie na zabezpečenie právneho rámca pre poskytovanie PNR Kanade, najmä na základe tejto smernice, by malo byť časovo obmedzené. Schválené bolo obdobie tri a pol roka. Počas tohto obdobia sa okolnosti môžu výrazne zmeniť a Spoločenstvo a Kanada sa zhodli na tom, že bude potrebné tieto opatrenia prehodnotiť.

               (11)

               Spracovanie osobných údajov uvedených v PNR v prípade cestujúcich v leteckej doprave zo strany CBSA sa riadi podmienkami stanovenými v záväzkoch Kanadského úradu pohraničnej služby týkajúcich sa uplatňovania programu PNR 2005 (ďalej len ako „záväzky“) a vo vnútroštátnych právnych predpisoch Kanady v rozsahu uvedenom v záväzkoch.

               (12)

               Pokiaľ ide o vnútroštátne právo Kanady, v tejto súvislosti zohrávajú dôležitú úlohu zákon o ochrane osobných údajov (the Privacy Act), zákon o slobodnom prístupe k informáciám (the Access to Information Act) a oddiel 107 colného zákona, keďže upravujú podmienky, na základe ktorých sa CBSA môže brániť požiadavkám na zverejnenie údajov a udržiavať tak dôverný charakter PNR. Zákon o ochrane osobných údajov upravuje zverejňovanie údajov PNR dotknutým osobám, v úzkom prepojení s právom týchto osôb na prístup k údajom, ktoré sa ich týkajú. Zákon o ochrane osobných údajov sa vzťahuje len na osoby, ktoré sa zdržiavajú v Kanade. CBSA však navyše udelí prístup k údajom PNR týkajúcim sa cudzích štátnych príslušníkov, ak sa tieto osoby nezdržiavajú v Kanade.

               (13)

               Pokiaľ ide o záväzky, a ako je stanovené v ich oddiele 43, ustanovenia v záväzkoch boli buď zahrnuté do platného kanadského práva, alebo sú zakotvené vo vnútroštátnych nariadeniach, vypracovaných osobitne na tieto účely, a majú teda právny účinok. Tieto záväzky budú uverejnené v plnom znení v kanadskom vestníku Canada Gazette. Ako také predstavujú vážny a dôkladne zvážený záväzok zo strany CBSA a ich dodržiavanie sa stane predmetom spoločného preskúmania zo strany Kanady a Spoločenstva. Nedodržiavanie záväzkov by sa mohlo stať predmetom príslušného právneho, administratívneho a politického konania, pričom ich pretrvávajúce nedodržiavanie by viedlo k pozastaveniu účinnosti tohto rozhodnutia.

               (14)

               Normy, podľa ktorých bude CBSA na základe právnych predpisov Kanady a záväzkov spracúvať údaje z PNR týkajúce sa cestujúcich spĺňajú základné princípy potrebné na zabezpečenie primeraného stupňa ochrany fyzických osôb.

               (15)

               Čo sa týka princípu obmedzenia účelu, osobné údaje o cestujúcich v leteckej doprave uvedené v PNR poskytnutom CBSA budú spracované na osobitné účely a následne použité alebo odoslané ďalej len do tej miery, pokiaľ to je zlúčiteľné s účelom odoslania. Údaje uvedené v PNR sa budú striktne využívať najmä na účely prevencie a boja proti: terorizmu a s ním súvisiacim trestným činom, ďalším závažným trestným činom medzinárodného charakteru, vrátane organizovaného zločinu.

               (16)

               Pokiaľ ide o princíp kvality údajov a princíp proporcionality, ktoré je potrebné vnímať vo vzťahu k závažným dôvodom verejného záujmu, pre ktoré sa údaje z PNR poskytujú, údaje z PNR poskytnuté CBSA tento úrad následne nezmení. Poskytne sa maximálne 25 kategórií údajov PNR a CBSA bude viesť s Európskou komisiou porady a dohodne sa s ňou v súvislosti s revíziou 25 požadovaných údajov PNR uvedených v dodatku A, a to pred uskutočnením akejkoľvek z týchto revízií v prípade. Dodatočné osobné údaje požadované ako bezprostredný dôsledok údajov PNR sa získajú z mimovládnych zdrojov len zákonným spôsobom. Na základe všeobecného pravidla budú údaje PNR vymazané najneskôr do 3 rokoch a 6 mesiacoch.

               (17)

               Čo sa týka princípu transparentnosti, CBSA bude cestujúcim poskytovať informácie o účele poskytovania a spracovania údajov a identite správcu údajov ako aj ďalšie informácie.

               (18)

               Pokiaľ ide o princíp bezpečnosti, CBSA príjme technické a organizačné bezpečnostné opatrenia, ktoré zodpovedajú rizikám spojeným so spracovaním údajov.

               (19)

               Zákon o ochrane osobných údajov uznáva právo na prístup, úpravu a zaznamenávanie osobám zdržujúcim sa v Kanade. CBSA rozšíri tieto práva v súvislosti s údajmi PNR na cudzích štátnych príslušníkov, ktorí sa nezdržiavajú v Kanade. Predpokladané výnimky sú vo veľkej miere porovnateľné s obmedzeniami, ktoré môžu zaviesť členské štáty na základe článku 13 smernice 95/46/ES.

               (20)

               Jednotlivé údaje sa následne podľa potreby poskytnú ďalším vládnym orgánom, vrátane vládnych orgánov iných krajín, na účely, ktoré sú totožné alebo sú v súlade s účelmi stanovenými vo vyhlásení o obmedzení účelu týkajúceho sa minimálneho množstva údajov. Poskytnutie údajov sa môže tiež uskutočniť za účelom ochrany životných záujmov osoby, ktorej sa údaje týkajú, alebo ďalších osôb, najmä v prípade závažného ohrozenia zdravia, v súvislosti so súdnym konaním či na základe iných zákonných požiadaviek. Prijímajúce úrady sú povinné na základe jednoznačných podmienok o zverejňovaní údajov využívať tieto údaje len na stanovené účely a nemôžu tieto údaje ďalej odosielať bez súhlasu CBSA. Žiadne iné zahraničné, federálne, regionálne či miestne orgány nemajú prostredníctvom databázy CBSA priamy elektronický prístup k údajom PNR. CBSA odmietne zverejnenie údajov PNR na základe výnimiek z príslušných ustanovení zákona o slobodnom prístupe k informáciám a zákona o ochrane osobných údajov.

               (21)

               CBSA nezíska žiadne citlivé údaje v zmysle článku 8 smernice 95/46/ES.

               (22)

               Čo sa týka vykonávacích mechanizmov na zabezpečenie dodržiavania týchto princípov zo strany CBSA, je zabezpečené školenie a informovanie zamestnancov CBSA, ako aj sankcie uplatniteľné voči jednotlivým zamestnancom. Všeobecné rešpektovanie ochrany osobných údajov zo strany CBSA bude pod dohľadom nezávislého Úradu kanadského komisára pre ochranu osobných údajov (Office of the Canadian Privacy Commissioner) v súlade s podmienkami stanovenými v kanadskej Charte práv a slobôd a v zákone o ochrane osobných údajov. Komisár pre ochranu osobných údajov sa môže zaoberať sťažnosťami podanými orgánmi členských štátov na ochranu údajov v mene občanov Spoločenstva, ak je občan presvedčený, že jeho sťažnosť nebola zo strany CBSA dostatočne prešetrená Zosúladenie so záväzkami bude predmetom každoročného spoločného preskúmania zo strany CBSA a tímu pod vedením Komisie.

               (23)

               V záujme transparentnosti a aby sa zaručila schopnosť príslušných orgánov členských štátov zabezpečiť ochranu jednotlivcov v súvislosti so spracovaním ich osobných údajov, je nevyhnutné stanoviť výnimočné okolnosti, na základe ktorých môže byť prerušenie toku určitých údajov opodstatnené, bez ohľadu na hľadanie primeranej ochrany.

               (24)

               Pracovná skupina pre ochranu jednotlivcov so zreteľom na spracovanie osobných údajov, zriadená článkom 29 smernice 95/46/ES, predložila stanoviská k úrovni ochrany údajov o cestujúcich zo strany kanadských orgánov, o ktoré sa Komisia počas rokovaní s CBSA opierala. Komisia tieto stanoviská zohľadnila pri príprave tohto rozhodnutia (4).

               (25)

               Opatrenia stanovené v tomto rozhodnutí sú v súlade so stanoviskom výboru zriadeného podľa článku 31 ods. 1 smernice 95/46/ES,

         PRIJALA TOTO ROZHODNUTIE:
   Článok 1
   Na účely článku 25 ods. 2 smernice 95/46/ES sa usudzuje, že Kanadský úrad pohraničnej služby (ďalej len CBSA) zabezpečuje primeraný stupeň ochrany údajov z PNR odosielaných zo Spoločenstva a týkajúcich sa letov smerujúcich do Kanady v súlade so záväzkami stanovenými v prílohe.
   Článok 2
   Toto rozhodnutie sa týka primeranosti ochrany poskytovanej CBSA vzhľadom na plnenie požiadaviek z článku 25 ods. 1 smernice 95/46/ES a nebude mať vplyv na iné podmienky alebo obmedzenia, ktorými sa implementujú ďalšie ustanovenia danej smernice týkajúce sa spracovávania osobných údajov v rámci členských štátov.
   Článok 3
   1.   Bez toho, aby boli dotknuté ich právomoci prijímať opatrenia na zabezpečenie dodržiavania ustanovení vnútroštátnych právnych predpisov prijatých podľa iných ako tých ustanovení, ktoré sú uvedené v článku 25 smernice 95/46/ES, môžu príslušné orgány v členských štátoch uplatňovať svoje súčasné právomoci na prerušenie poskytovania údajov CBSA za účelom ochrany jednotlivcov pri spracovaní ich osobných údajov v nasledujúcich prípadoch:

               a)

               ak príslušný kanadský orgán stanovil, že CBSA porušuje platné normy ochrany alebo

               b)

               v prípade, ak existuje veľká pravdepodobnosť, že normy ochrany stanovené v prílohe sa nedodržiavajú, existujú dôvody k predpokladu, že CBSA nepríjma alebo neprijme primerané a včasné opatrenia na urovnanie príslušného prípadu, ak by pokračovanie v poskytovaní údajov spôsobilo bezprostredné riziko vážneho poškodenia osôb, ktorých sa údaje týkajú, a ak príslušné orgány v členských štátoch vynaložili za daných okolností prijateľné úsilie na upovedomenie CBSA a poskytnutie príležitosti na predloženie jej stanoviska.

         2.   Pozastavenie sa ruší akonáhle je zaručené dodržiavanie noriem ochrany a príslušné orgány členských štátov sú o tom upovedomené.
   Článok 4
   1.   Členské štáty bezodkladne informujú Komisiu o opatreniach prijatých podľa článku 3.
   2.   Členské štáty a Komisia sa navzájom informujú o akýchkoľvek zmenách týkajúcich sa noriem ochrany a o prípadoch, keď opatrenia orgánov zodpovedných za zabezpečenie dodržiavania noriem ochrany stanovených v prílohe zo strany CBSA, nie sú postačujúce na zabezpečenie ich dodržiavania.
   3.   Ak informácie zhromaždené podľa článku 3 ods. 1 a 2 poskytujú dôkazy, že základné princípy potrebné na zabezpečenie primeraného stupňa ochrany fyzických osôb sa nedodržiavajú, alebo že ktorýkoľvek orgán zodpovedný za dodržiavanie noriem ochrany stanovených v prílohe zo strany CBSA nevykonáva efektívne svoju úlohu, upovedomí sa CBSA, a v prípade potreby sa uplatní postup na zrušenie alebo odročenie účinnosti tohto rozhodnutia uvedený v článku 31 ods. 2 smernice 95/46/ES.
   Článok 5
   Uplatňovanie tohto rozhodnutia sa monitoruje a akékoľvek závažné zistenia sa oznámia výboru zriadenému článkom 31 smernice 95/46/ES, vrátane akéhokoľvek dôkazu, ktorý by mohol ovplyvniť zistenia v článku 1 tohto rozhodnutia, že ochrana osobných údajov uvedených v PNR cestujúcich v leteckej doprave poskytnutých CBSA je v zmysle článku 25 smernice 95/46/ES primeraná.
   Článok 6
   Členské štáty prijmú všetky opatrenia potrebné na dosiahnutie súladu s týmto rozhodnutím v priebehu štyroch mesiacov od dátumu jeho oznámenia.
   Článok 7
   Účinnosť tohto rozhodnutia sa končí 3 roky a 6 mesiacov po dátume jeho oznámenia, pokiaľ nie je v súlade s postupom stanoveným v článku 31 ods. 2 smernice 95/46/ES predĺžená.
   Článok 8
   Toto rozhodnutie je určené členským štátom.

      V Bruseli 6. septembra 2005

            Za Komisiu

         Franco FRATTINI

            podpredseda

      (1)  Ú. v. ES L 281, 23.11.1995, s. 31. Smernica v znení zmien a doplnení podľa nariadenia (ES) č. 1882/2003 (Ú. v. EÚ L 284, 31.10.2003, s. 1).

      (2)  Na účely tohto rozhodnutia pojem „PNR“ zahrnuje informácie o cestujúcich získané v predstihu (Advance Passenger Information –API), ako je stanovené v oddiele 4 záväzkov CBSA

      (3)  (Colné) Nariadenia o informáciách o cestujúcich a nariadenie 269 príslušných nariadení na ochranu prisťahovalcov a utečencov.

      (4)  Stanovisko 3/2004 o stupni ochrany zabezpečenej v Kanade pri poskytovaní záznamov o cestujúcich a informácií o cestujúcich získané v predstihu zo strany leteckých spoločností, ktoré prijala pracovná skupina 11. februára 2004 a ktoré je dostupné na adrese: http://europa.eu.int/comm/internal_market/privacy/docs/wpdocs/2004/wp88_en.pdf
   Stanovisko 1/2005 o stupni ochrany zabezpečenej v Kanade pri poskytovaní záznamov o cestujúcich a informácií o cestujúcich získané v predstihu zo strany leteckých spoločností, ktoré prijala pracovná skupina 19. januára 2005 a ktoré je dostupné na adrese: http://europa.eu.int/comm/internal_market/privacy/docs/wpdocs/2005/wp103_en.pdf

      PRÍLOHA
      ZÁVÄZKY KANADSKÉHO ÚRADU POHRANIČNEJ SLUŽBY TÝKAJÚCE SA UPLATŇOVANIA JEHO PROGRAMU PNR
      Právomoc na zhromažďovanie údajov z API a PNR

                  1.

                  Podľa kanadského práva sa od všetkých prevádzkovateľov letov vyžaduje, aby Kanadskému úradu pohraničnej služby (CBSA) poskytli údaje o cestujúcich získané v predstihu (API) ako aj údaje zo záznamoch o cestujúcich (PNR), týkajúce sa všetkých cestujúcich na palubách lietadiel smerujúcich do Kanady. Právomoc CBSA na získavanie a zhromažďovanie týchto údajov je stanovená v oddiele 107.1 colného zákona a v (colných) nariadeniach o informáciách o cestujúcich, prijatých na jeho základe, a v odseku 148 podods. 1 písm. d) Zákona na ochranu prisťahovalcov a utečencov a v nariadení 269 príslušných nariadení na ochranu prisťahovalcov a utečencov B.

            Účel zhromažďovania údajov z API a PNR

                  2.

                  CBSA zhromažďuje údaje z API a PNR len v súvislosti s letmi smerujúcimi do Kanady. Údaje z API a PNR získané od európskych a iných prevádzkovateľov letov CBSA využíva len na identifikovanie osôb, u ktorých existuje nebezpečenstvo dovozu tovaru spojeného s terorizmom, s trestnými činmi súvisiacimi s terorizmom alebo s inými závažnými trestnými činmi, vrátane medzinárodného organizovaného zločinu, či na identifikáciu osôb, ktoré v dôsledku možného prepojenia na uvedené trestné činy nemajú do Kanady povolený vstup.

                  3.

                  CBSA používa údaje z API a PNR na vytipovanie osôb, ktoré budú po svojom príchode do Kanady podrobené bližšiemu zisťovaniu a prešetreniu alebo pri ktorých na základe skutočností uvedených v oddiele 2 existuje dôvod na ďalšie vyšetrovanie. Iba v dôsledku automatizovaného spracovania údajov z API a PNR neprijme CBSA ani žiadne iné kanadské orgány na presadzovanie práva vykonávacie opatrenia.

            Údaje získané z API a PNR

                  4.

                  Zoznam údajov API, ktoré CBSA zhromažďuje na účely uvedené v oddiele 2 je stanovený v odseku 3 písm. a) až f) (colného) nariadenia o informáciách o cestujúcich, prijatého na základe colného zákona (1) Zoznam údajov z PNR, ktoré CBSA zhromažďuje na účely uvedené v oddiele 2 je stanovený v dodatku A. Z dôvodu väčšej bezpečnosti nie sú medzi týchto 25 údajov zahrnuté „citlivé údaje“ v zmysle článku 8 ods. 1 smernice 95/46/ES (ďalej len „smernica“) ani „otvorený text“ či „všeobecné poznámky“.

                  5.

                  CBSA nebude od prevádzkovateľov letov požadovať, aby zhromažďovali údaje z PNR, ktoré nezaznamenávajú na svoje vlastné účely, ani aby zhromažďovali akékoľvek doplňujúce údaje za účelom ich sprístupnenia pre CBSA. Z tohto dôvodu CBSA vyhlasuje, že údaje uvedené v dodatku A bude zhromažďovať len do tej miery, v akej sa prevádzkovateľ letov rozhodne umiestniť tieto údaje do automatizovaného rezervačného systému a do systému kontroly odletov (DCS).

                  6.

                  CBSA bude viesť s Európskou komisiou porady a dohodne sa s ňou v súvislosti s revíziou 25 požadovaných údajov PNR uvedených v dodatku A, a to pred uskutočnením akejkoľvek z týchto revízií v prípade, ak

                              (a)

                              si bude CBSA vedomá akýchkoľvek doplňujúcich údajov PNR, ktoré by mohli byť dostupné a ktoré sa podľa jej názoru požadujú vzhľadom na účely stanovené v oddiele 2, alebo

                              (b)

                              ak si bude vedomá skutočnosti, že príslušný údaj PNR sa už vzhľadom na účely stanovené v oddiele 2 nevyžaduje.

            Spôsob prístupu k údajom z API a PNR

                  7.

                  Informačný systém CBSA o cestujúcich (ďalej len ako „PAXIS“) bol vytvorený na prijímanie údajov z API a PNR poskytovaných prevádzkovateľmi letov.

            Uchovávanie a prístup k údajom z API a PNR

                  8.

                  V prípade, ak sa údaje z API a PNR vzťahujú na osoby, ktoré sa v Kanade nestali predmetom vyšetrovania na účely uvedené v oddiele 2, sú tieto údaje zachované v systéme PAXIS maximálne na obdobie 3,5 roka. Počas tohto obdobia sú tieto uchované údaje čoraz viac anonymizované:

                              (a)

                              Do 72 hodín od počiatočného prijatia sú všetky dostupné údaje z API a PNR prístupné len obmedzenému počtu vyšetrovateľov a pracovníkov spravodajských služieb CBSA, ktorí na základe týchto informácií identifikujú osoby, ktoré sú po svojom príchode do Kanady podrobené bližšiemu prešetreniu z dôvodov stanovených v oddiele 2.

                              (b)

                              Po 72 hodinách sú osobné záznamy z PNR uchované v systéme PAXIS na obdobie 2 rokov, prístupné sú však len pracovníkom spravodajských služieb CBSA pôsobiacich na medzinárodnom letisku v Kanade alebo v národnom ústredí CBSA v Ottawe. Meno osoby, na ktorú sa tieto údaje vzťahujú nie je týmto pracovníkom dostupné, iba ak by to bolo nevyhnutné vzhľadom na pokračovanie vo vyšetrovaní v Kanade pre jeden z dôvodov uvedených v oddiele 2. K opätovnému odhaleniu totožnosti osoby, na ktorú sa záznam PNR vzťahuje, dôjde v prípade, ak sa pracovník odôvodnene domnieva, že meno tejto osoby je nevyhnutné pre pokračovanie vo vyšetrovaní. Anonymizované údaje počas tohto obdobia používajú spravodajskí analytici CBSA na analýzu vývoja situácie a stanovenie ukazovateľov budúcich rizík v súvislosti s cieľmi uvedenými v oddiele 2.

                              (c)

                              Po uplynutí dvoch rokov od prijatia údajov sú záznamy z PNR uchované v systéme PAXIS na ďalšie obdobie maximálne 1,5 roka, pričom všetky údaje, ktoré by mohli viesť k odhaleniu totožnosti osoby, na ktorú sa tento záznam vzťahuje budú sprístupnené len so súhlasom riaditeľa CBSA na účely uvedené v oddiele 2. Anonymizované údaje počas tohto obdobia používajú spravodajskí analytici CBSA na analýzu vývoja situácie a stanovenie ukazovateľov budúcich rizík v súvislosti s cieľmi uvedenými v oddiele 2.

                              (d)

                              Údaje z API sú v systéme PAXIS uložené oddelene od údajov z PNR. V tomto systéme sú uchované maximálne na obdobie 3,5 roka a počas tohto obdobia sa údaje z API vzťahujúce sa na osoby nepoužívajú za účelom získania prístupu k údajom o tej istej osobe z PNR, iba ak je totožnosť osoby, na ktorú sa záznam PNR vzťahuje, opätovne odhalená na základe skutočností uvedených v písmene b.

                  9.

                  V prípade, ak sa údaje z API a PNR vzťahujú na osoby, voči ktorým sa v Kanade vedie vyšetrovanie na účely uvedené v oddiele 2, sú tieto údaje uložené do vyšetrovacej databázy CBSA. Táto databáza obsahuje len údaje týkajúce sa osôb, voči ktorým sa vedie vyšetrovanie či bolo uplatnené trestné konanie podľa právnych predpisov CBSA. Prístup do tejto databázy je dôkladne monitorovaný a je umožnený len tím pracovníkom CBSA, ktorých pracovné povinnosti si to vyžadujú. Údaje z API a PNR poskytnuté do vyšetrovacej databázy nie sú v tomto systéme uchované dlhšie ako je potrebné, v každom prípade však maximálne na obdobie 6 rokov, po uplynutí ktorého budú zničené, s výnimkou, ak sa na základe zákona o ochrane osobných údajov alebo zákona o slobodnom prístupe k informáciám požadovalo ich zachovanie na dodatočné obdobie, ako je uvedené v odseku 10 písm. b).

                  10.

                  V prípade, ak CBSA použije osobné údaje za účelom rozhodnutia, ktoré má vplyv na záujmy osoby, na ktorú sa tieto údaje vzťahujú, musí CBSA tieto údaje uchovať na obdobie 2 rokov, od dátumu takéhoto použitia, aby mala príslušná osoba prístup k údajom, na základe ktorých bolo takéto rozhodnutie prijaté, s výnimkou prípadu, ak by táto osoba súhlasila s ich skorším zničením, alebo ak by bola prijatá žiadosť na prístup k týmto údajom v období, počas ktorého si môže príslušná osoba uplatňovať svoje práva na základe zákona o ochrane osobných údajov alebo zákona o slobodnom prístupe k informáciám.

                              (a)

                              V prípade údajov uložených v databáze PAXIS je táto požiadavka dvojročného obdobia zahrnutá do obdobia maximálne 3,5 roka, počas ktorého sa údaje v tejto databáze uchovávajú.

                              (b)

                              V prípade údajov uložených vo vyšetrovacej databáze môžu byť údaje z API a PNR uchované v prípade potreby na maximálne obdobie 6 rokov na vyšetrovacie účely CBSA uvedené v oddiele 9, a následne na dodatočné obdobie maximálne 2 rokov, počas ktorého by boli v súlade so zákonom o ochrane osobných údajov alebo zákonom o slobodnom prístupe k informáciám sprístupnené osobe, na ktorú sa vzťahujú, ale nedostupné na administratívne účely CBSA.

                  11.

                  Po ukončení doby ich uchovania uvedenej v oddieloch 8 až 10 sa údaje z API a PNR zničia v súlade s ustanoveniami zákona o národných archívoch (National Archives Act) (2).

            Zverejnenie údajov z API a PNR iným kanadským ministerstvám a úradom

                  12.

                  Akékoľvek zverejnenie údajov z API a PNR zo strany CBSA sa riadi zákonom o ochrane osobných údajov, zákonom o slobodnom prístupe k informáciám a právnymi predpismi CBSA. Zákon o ochrane osobných údajov a zákon o slobodnom prístupe k informáciám síce zaručujú právo na prístup k záznamom, ak sa neuplatňuje výnimka alebo vylúčenie, nevyžadujú však žiadne povinné zverejnenie týchto údajov. Kópia administratívnych postupov CBSA, ktoré upravujú zverejnenie, sprístupnenie a používanie údajov z API a PNR, Memorandum D-1-16-3 nazvané Dočasné administratívne usmernenia týkajúce sa zverejnenia, sprístupnenia a používania údajov zo záznamov o cestujúcich (PNR) (Interim Administrative Guidelines for the Disclosure, Access to and Use of Passenger Name Record (PNR) Data, ďalej len ako „politika CBSA týkajúca sa zverejňovania PNR“) je uverejnená a dostupná verejnosti na internetovej stránke CBSA. Táto politika, opísaná v oddiele 37 týchto záväzkov, stanovuje, že údaje z API a PNR môžu byť na účely uvedené v oddiele 2 použité aj inými kanadskými ministerstvami, s výnimkou prípadov, ak k ich zverejneniu dôjde v súvislosti so súdnym predvolaním alebo vydaním zatykača, alebo v prípade príkazu súdu, osoby alebo orgánu s jurisdikciou v Kanade na predloženie údajov alebo na účely akéhokoľvek súdneho konania.

                  13.

                  Údaje z API a PNR sa nezverejňujú en bloc. CBSA zverejňuje a vyberá údaje podľa jednotlivých prípadov, a to až po zhodnotení významu osobitných údajov, ktoré sa majú zverejniť. Poskytujú sa teda len tie údaje z API a PNR, ktoré sú a daných okolností nevyhnutné. V každom prípade sa poskytuje čo najminimálnejšie množstvo údajov.

                  14.

                  CBSA zverejňuje údaje z API a PNR len v tom prípade, ak sa ich navrhovaní príjemcovia zaviažu zabezpečiť rovnakú ochranu údajov ako CBSA. Príjemcovia údajov z PNR na strane kanadskej vlády sú rovnako viazaní požiadavkami zákona o ochrane osobných údajov do tej miery, v akej sú uvedení v prílohe k tomuto zákonu. Zákon o ochrane osobných údajov sa uplatňuje na osobné údaje, t. j. údaje vzťahujúce sa na identifikovateľného jedinca, zaznamenané v akejkoľvek podobe, ktoré sú pod dohľadom kanadského federálneho ministerstva alebo úradu, na ktorý sa vzťahuje tento zákon. Tieto ministerstvá alebo úrady nie sú oprávnené získavať osobné údaje, ak priamo „nesúvisia s ich operačným programom či ich činnosťami.“

                  15.

                  CBSA ako bežnú prax a odkladaciu podmienku na zverejnenie údajov vyžaduje, aby sa kanadské federálne a regionálne orgány činné v trestnom konaní zaviazali, že bez povolenia CBSA nebudú ďalej zverejňovať získané údaje, ak to nebude vyžadované zákonom.

            Zverejňovanie údajov z API a PNR iným krajinám

                  16.

                  V súlade s opatreniami a dohodami uvedenými v oddiele 8 pododdiele 2 zákona na ochranu osobných údajov a oddielu 107 pododdielu 8 colného zákona môžu byť údaje z API A PNR použité aj vládou inej krajiny.

                  17.

                  Tieto opatrenia a dohody môžu zahrnovať memorandum o porozumení vypracované osobitne na účely programu CBSA týkajúceho sa PNR, alebo zmluvu, na základe ktorej sú orgány CBSA zaviazané poskytovať pomoc a údaje. V oboch prípadoch sa údaje poskytujú len na účely zhodné s účelmi uvedenými v oddiele 2 a pod podmienkou, že sa prijímajúca krajina zaviaže zabezpečiť ochranu údajov v súlade s týmito záväzkami. V každom prípade sa inej krajine poskytuje čo najminimálnejšie množstvo údajov.

                  18.

                  Údaje z API a PNR uložené v databáze PAXIS sa poskytujú len krajine v ktorej je stupeň ochrany údajov podľa smernice primeraný, alebo ktorá je v smernici uvedená.

                  19.

                  Údaje z API a PNR uložené vo vyšetrovacej databáze uvedenej v oddiele 9 môžu byť poskytnuté inej krajine v súlade so zmluvnými záväzkami podľa vzájomnej dohody o colnej pomoci alebo vzájomnej dohody o právnej pomoci. V tomto prípade sa údaje z API a PNR poskytujú len pre konkrétny prípady a za predpokladu, že CBSA disponuje dôkazmi o bezprostrednom vzťahu žiadosti k vyšetrovaniu alebo predchádzaniu trestnej činnosti uvedenej v oddiele 2 a len v takej miere, v akej sú poskytnuté údaje skutočne nevyhnutné na uskutočnenie príslušného vyšetrovania.

            Zverejnenie údajov API a PNR týkajúcich sa životných záujmov osoby, na ktorú sa údaje vzťahujú

                  20.

                  Bez ohľadu na akékoľvek protichodné ustanovenia týchto záväzkoch môže CBSA zverejniť údaje z API a PNR príslušným ministerstvám a úradom Kanady alebo inej krajiny v prípade, ak je toto zverejnenie nevyhnutné z hľadiska ochrany životných záujmov osoby, na ktorú sa tieto údaje vzťahujú, alebo iných osôb, najmä pokiaľ ide o závažné ohrozenie zdravia.

            Upovedomenie osoby, na ktorú sa údaje vzťahujú

                  21.

                  CBSA poskytne cestujúcej verejnosti informácie ohľadom požiadaviek API a PNR ako aj o okolnostiach ich použitia, vrátane orgánu, ktorý tieto údaje získa, účelu získavania údajov, ochrany údajov, spôsobu a rozsahu poskytovania údajov iným stranám, totožnosti príslušných úradníkov CBSA, dostupných opravných postupov ako aj kontaktné údaje pre prípadné otázky.

            Mechanizmus právneho preskúmania programu CBSA týkajúceho sa PNR

                  22.

                  Kanadský komisár pre ochranu osobných údajov a Najvyšší audítorský úrad Kanady (Office of the Auditor General of Canada) môžu preskúmať zosúladenie programu PNR a vykonať príslušné vyšetrovanie.

                  23.

                  Kanadský nezávislý úrad pre ochranu údajov, Kanadský komisár pre ochranu osobných údajov, môže preskúmať dodržiavanie zákona o ochrane osobných údajov na ministerstvách a úradoch a monitorovať rozsah dodržiavania týchto záväzkov zo strany CBSA. Oddelenie ochrany osobných údajov a jej preskúmania pri Úrade komisára pre ochranu osobných údajov môže na základe prijatých štandardných cieľov a kritérií uskutočniť preskúmanie dodržiavania právnych predpisov a vykonať príslušné vyšetrovanie. Kanadský komisár pre ochranu osobných údajov môže zverejniť údaje, ktoré považuje za nevyhnutné z hľadiska priebehu vyšetrovania podľa zákona o ochrane osobných údajov alebo na odôvodnenie zistení a odporúčaní obsiahnutých v správe vypracovanej podľa tohto zákona.

                  24.

                  Najvyšší audítorský úrad Kanady vykonáva nezávislý audit činností kanadskej federálnej vlády. Tento audit poskytuje členom kanadského parlamentu a verejnosti objektívne informácie, ktoré prispievajú ku kontrole činnosti vlády a umožňujú vyzvať ju k zodpovednosti.

                  25.

                  Záverečné znenie správ úradu komisára pre ochranu osobných údajov a najvyššieho audítorského úradu je dostupné verejnosti prostredníctvom výročných správ určených pre parlament, a po zvážení oboch strán, prístupné i na internete. CBSA poskytne Komisii prístup ku kópiám akýchkoľvek správ týkajúcich sa programu PNR.

            Spoločné preskúmania programu CBSA týkajúceho sa PNR

                  26.

                  Okrem uvedeného procesu preskúmania uskutočňovaného podľa kanadského práva sa CBSA každoročne, prípadne podľa potreby, a na základe dohody s Komisiou, podieľa na spoločnom preskúmaní programu PNR týkajúceho sa poskytovania údajov z API a PNR do CBSA.

            Opravný prostriedok
      Právny rámec

                  27.

                  Kanadská Charta práv a slobôd, ktorá je súčasťou kanadskej ústavy, sa uplatňuje na všetky činnosti vlády, vrátane zákonodarstva. Charta v oddiele 8 stanovuje právo na ochranu pred neoprávnenou prehliadkou a konfiškáciou a zabezpečuje primeranú úroveň ochrany súkromia. Na základe oddielu 24 sa môže osoba, ktorej práva boli porušené, obrátiť na súd príslušnej jurisdikcie a požadovať nápravu, ktorú súd za daných okolností považuje za primeranú a spravodlivú.

                  28.

                  Právo cudzích štátnych príslušníkov na prístup k záznamom, ktoré sú pod správou kanadského federálneho ministerstva, je na základe príkazu o rozšírení číslo 1 (Extension Order Number 1) zákona o slobodnom prístupe k informáciám priznané komukoľvek, kto sa zdržiava v Kanade. V súlade s výnimkami v zákone, môže cudzí štátny príslušník zdržiavajúci sa v Kanade, prípadne osoba zdržiavajúca sa v Kanade ale so súhlasom cudzieho štátneho príslušníka, ktorý sa v Kanade nezdržiava, požiadať na základe zákona o slobodnom prístupe k informáciám o záznamy týkajúce sa cudzieho štátneho príslušníka a tieto záznamy jej môžu byť sprístupnené, s výhradou osobitných a obmedzených výnimiek a vylúčení zo zákona.

                  29.

                  Podľa zákona o ochrane osobných údajov je právo na prístup k osobným údajom a právo na opravu a záznam rozšírené na základe príkazu o rozšírení číslo 2 (Extension Order Number 2) na kohokoľvek, kto sa zdržiava v Kanade. Z tohto dôvodu a s výhradou výnimiek v zákone môže cudzí štátny príslušník uplatňovať tieto práva, ak sa zdržiava v Kanade.

            Administratívny rámec

                  30.

                  Ministerstvo, ktoré disponuje osobnými údajmi o príslušnej osobe, môže však navyše administratívnym spôsobom poskytnúť právo na prístup, opravu a záznam cudzím štátnym príslušníkom, ktorí sa nezdržiavajú v Kanade. CBSA rozšíri tieto práva týkajúce sa údajov z API a PNR, ktoré sú v jej vlastníctve, na občanov EÚ a iné v Kanade sa nezdržiavajúce osoby, ak je takéto sprístupnenie povolené zákonom.

                  31.

                  Komisár pre ochranu osobných údajov môže podať sťažnosť, ak je presvedčený, že existujú oprávnené dôvody na vyšetrovania v záležitosti spadajúcej pod zákon o ochrane osobných údajov. Komisár disponuje v súvislosti so sťažnosťami rozsiahlymi vyšetrovacími právomocami. Komisár pre ochranu osobných údajov sa navyše môže zaoberať sťažnosťami podanými orgánmi na ochranu údajov členských štátov Európskej únie (EÚ) v mene občanov EÚ, do tej miery, ak občan oprávnil tieto orgány, aby konali v jeho mene, a ak je presvedčený, že jeho sťažnosť týkajúca sa ochrany osobných údajov z API a PNR nebola zo strany CBSA dostatočne prešetrená, ako je stanovené v odseku 30. Komisár pre ochranu osobných údajov predloží správu o svojich záveroch a oboznámi príslušný(-é) orgán(-y) na ochranu údajov s prípadnými prijatými opatreniami.

                  32.

                  Komisár pre ochranu osobných údajov rovnako disponuje osobitnými právomocami na vyšetrenie rozsahu v akom kanadské ministerstvá a úrady dodržiavajú zákon na ochranu osobných údajov, pokiaľ ide o získavanie, zachovávanie, použitie, zverejnenie a sprístupnenie osobných údajov.

            Bezpečnosť údajov

                  33.

                  Prístup do systému PAXIS sa poskytuje len obmedzenému počtu vyšetrovateľov a pracovníkov spravodajských služieb CBSA pôsobiacich vo vyšetrovacích oddeleniach kanadských oblastných úradov a v národnom ústredí CBSA v Ottawe. Títo pracovníci budú mať prístup do systému PAXIS v bezpečnom pracovnom prostredí, ktoré je neprístupné verejnosti.

                  34.

                  Za účelom získania prístupu do systému PAXIS budú musieť pracovníci zadať dve osobitné užívateľské mená (login), pričom použijú systémom vytvorenú identifikáciu užívateľa a heslo. Prvé prihlasovacie meno umožní prístup do miestnej siete CBSA, kým druhé sprístupní platformu integrovaného colného systému, čím sa následne zabezpečí prístup do aplikácie PAXIS. Prístup do siete CBSA, ako aj k akýmkoľvek údajom zahrnutým do systému PAXIS sa prísne kontroluje a je obmedzený pre vybranú skupinu užívateľov a akékoľvek vyžiadanie údajov o cestujúcich uvedených v systéme alebo ich preskúmanie sa kontroluje. Vytvorený záznam o kontrole obsahuje meno užívateľa, údaje o jeho pracovisku, dátum a čas prístupu do systému a číslo súboru PNR pri sprístupnených údajoch. CBSA rovnako obmedzí prístup k osobitným údajom z API a PNR uvedeným v systéme na základe princípu „potreba poznania“ (na základe typ užívateľa/profil užívateľa). Tieto kontroly prístupu zabezpečia prístup k údajom z API a PNR len osobám uvedeným v oddiele 33 a na účely stanovené v oddiele 2.

                  35.

                  Sprístupnenie, používanie a zverejňovanie údajov z API a PNR sa riadi zákonom o ochrane osobných údajov, zákonom o slobodnom prístupe k informáciám, oddielom 107 colného zákona a administratívnymi postupmi uvedenými v oddiele 37 týchto záväzkov, ktoré odzrkadľujú ochranné a bezpečnostné opatrenia uvedené v tomto dokumente. Oddiel 160 colného zákona a vnútorné normy správania stanovujú v prípade nedodržiavania týchto zásad trestné a iné sankcie a komisár pre ochranu osobných údajov, ako je uvedené, je na základe zákona o ochrane osobných údajov oprávnený začať vyšetrovanie v súvislosti so zverejnením osobných údajov.

                  36.

                  Politika CBSA týkajúca sa zverejňovania PNR stanovuje postupy, ktoré musia byť dodržiavané všetkými zamestnancami CBSA, ktorí majú prístup k údajom z API a PNR Cieľom tejto politiky je zaistiť dôverný charakter údajov a zabezpečiť ich spravovanie v súlade s kanadskými právnymi predpismi, ako aj politikou CBSA a kanadskej vlády týkajúcou sa spravovania a bezpečnosti údajov, ako je uvedené v oddiele 38.

                  37.

                  Politika CBSA týkajúca sa zverejňovania PNR stanovuje, že:

                              (a)

                              pracovník môže údaje z API a PNR zverejniť, sprístupniť a používať len vtedy, ak je oprávnený tak urobiť z moci zákona a v súlade s politikou CBSA;

                              (b)

                              pracovník využíva všetky primerané opatrenia na zabezpečenie toho, aby boli tretím stranám zverejnené len nevyhnutné údaje;

                              (c)

                              údaje sa zverejňujú len na osobitné oprávnené účely a sú obmedzené na minimálne množstvo údajov potrebných na tieto účely;

                              (d)

                              údaje sa poskytujú alebo sprístupňujú len jednotlivcom, ktorí k nim potrebujú prístup z pracovných dôvodov; a že

                              (e)

                              vzhľadom na zákon o ochrane osobných údajov, zákon o osobnom prístupe k informáciám a na zákon o národných archívoch sa zverejnené údaje po svojom použití zničia alebo vrátia v súlade s politikou CBSA a ministerstva financií (Treasury Board of Canada) týkajúcou sa spravovania údajov.

                  38.

                  Politika CBSA týkajúca sa zverejňovania PNR spadá pod viacero politík CBSA týkajúcich sa ochrany a spravovania údajov získaných v súlade s jeho zákonným poverením. Všetci zamestnanci CBSA sú navyše viazaní bezpečnostnou politikou kanadskej vlády týkajúcej sa ochrany elektronických systémov a ochrany údajov. (3).

                  39.

                  Všetci zamestnanci CBSA sú s týmito politikami oboznámení a rovnako sú si vedomí dôsledkov vyplývajúcich z ich nedodržiavania. Dodržiavanie týchto politík je predpokladom ich zotrvania v zamestnaneckom pomere.

            Reciprocita

                  40.

                     Zákon o letectve (The Aeronautics Act) umožňuje kanadským leteckým prepravcom prevádzkujúcim lety z ktoréhokoľvek miesta určenia, alebo akýmkoľvek prepravcom prevádzkujúcim lety s odletom z Kanady, aby inej krajine poskytli údaje týkajúce sa osôb nachádzajúcich sa na palube týchto letov smerujúcich do tejto krajiny, ak je poskytnutie údajov v tejto krajine vyžadované zákonom.

                  41.

                  V prípade, ak sa Európske spoločenstvo, Európska únia alebo ktorýkoľvek z jej členských štátov rozhodne zaviesť identifikačný systém cestujúcich v leteckej doprave a ak prijme právne predpisy, na základe ktorých sa od všetkých leteckých prepravcov bude vyžadovať, aby európskym orgánom poskytli prístup k údajom z API a PNR týkajúcim sa osôb, ktorých cestovná trasa zahŕňa let do Európskej únie, oddiel 4.83 zákona o letectve umožní leteckým prepravcom konať v súlade s týmito požiadavkami.

            Preskúmanie a ukončenie záväzkov

                  42.

                  Tieto záväzky sa uplatňujú počas obdobia troch rokov a šiestich mesiacov (3.5 roka) od dátumu nadobudnutia platnosti dohody medzi Kanadou a Európskym spoločenstvom, ktorá oprávňuje spracovanie údajov z API a PNR leteckými prepravcami na účely odoslania týchto údajov do CBSA v súlade s uvedenou smernicou. Po uplynutí dvoch rokov a šiestich mesiacov (2,5 roka) od nadobudnutia účinnosti týchto záväzkov otvorí CBSA rozhovory s Komisiou za účelom rozšírenia týchto záväzkov a akýchkoľvek podporných opatrení na základe vzájomne prijateľných podmienok. V prípade, ak sa pred ukončením účinnosti týchto záväzkov nepodarí dosiahnuť vzájomne prijateľné podmienky, tieto záväzky sa od tohto okamihu nebudú na získané údaje uplatňovať. Údaje získané počas účinnosti týchto záväzkov budú až do svojho vymazania naďalej chránené v súlade s podmienkami týchto záväzkov.

                  43.

                  CBSA plní tieto záväzky prostredníctvom uplatňovania platného kanadského práva a v prípade, ak tieto záväzky nie sú zahrnuté v kanadských právnych predpisoch, prostredníctvom nariadení vypracovaných osobitne na tieto účely.

         (1)  Odsek 3 písm. a) až f) obsahuje nasledujúce údaje API: a) meno a priezvisko osoby, príp. jej ďalšie mená; b) dátum narodenia; c) pohlavie; d) národnosť alebo štátna príslušnosť; e) druh cestovného dokladu, ktorý určuje totožnosť osoby, krajinu vydania a číslo dokladu; (f) prípadne číslo rezervácie, v prípade osoby zodpovednej za obchodnú prepravu alebo iného člena posádky bez čísla rezervácie oznámenie o ich štatúte ako člena posádky.

         (2)  Tento zákon stanovuje formality, ktoré sa musia dodržať predtým, ako budú vládne záznamy zničené.

         (3)  Tieto politiky zahŕňajú: Vládnu bezpečnostnú politiku (Government Security Policy) uverejnenú Sekretariátom ministerstva financií Kanady 1. februára 2002 a Operačné bezpečnostné normy: Spravovanie bezpečnosti informačných technológií (Operational Security Standard: Management of Information Technology Security) (MITS) uverejnené Sekretariátom ministerstva financií Kanady 31. mája 2004.

         PRÍLOHA „A“
         ÚDAJE Z PNR, KTORÉ CBSA VYŽADUJE OD LETECKÝCH PREPRAVCOV

                     1.

                     Meno

                     2.

                     Údaje z API

                     3.

                     Kód záznamu PNR

                     4.

                     Dátum plánovanej cesty

                     5.

                     Dátum rezervácie

                     6.

                     Dátum vystavenia letenky

                     7.

                     Cestovná kancelária

                     8.

                     Pracovník cestovnej kancelárie

                     9.

                     Kontaktné telefónne čísla

                     10.

                     Adresa na účte

                     11.

                     Informácie o všetkých spôsoboch platby

                     12.

                     Informácie o programe Frequent Flyer

                     13.

                     Informácie o vystavení letenky (Ticketing Field Information)

                     14.

                     Číslo letenky

                     15.

                     Oddelené/rozdelené PNR

                     16.

                     Informácie o cestujúcich s letenkou, ale bez rezervácie (Go show)

                     17.

                     Informácie o prípadoch, keď sa cestujúci nedostavil k odletu (No show)

                     18.

                     Údaje o celej cestovnej trase

                     19.

                     Informácie o cestujúcich bez pevnej rezervácie, čakajúcich na uvoľnenie miesta v priebehu odbavovania letu (Standby)

                     20.

                     Iné mená v PNR

                     21.

                     Poradie odbavenia cestujúceho

                     22.

                     Číslo batožinového lístka

                     23.

                     Informácie o sedadle cestujúceho

                     24.

                     Číslo sedadla

                     25.

                     Jednosmerné letenky


title: Rozhodnutie Rady (SZBP) 2016/1071 z 1. júla 2016, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine

text:
               2.7.2016

               SK

               Úradný vestník Európskej únie

               L 178/21

         ROZHODNUTIE RADY (SZBP) 2016/1071
   z 1. júla 2016,
   ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 31. júla 2014 prijala rozhodnutie 2014/512/SZBP (1).

               (2)

               Európska rada sa 19. marca 2015 dohodla na tom, že sa prijmú potrebné opatrenia na jasné prepojenie trvania reštriktívnych opatrení s úplným vykonaním dohôd z Minska, majúc na pamäti, že úplné vykonanie sa predpokladalo pre 31. december 2015.

               (3)

               Rada 21. decembra 2015 obnovila rozhodnutie 2014/512/SZBP do 31. júla 2016 s cieľom umožniť ďalšie zhodnotenie vykonávania dohôd z Minska.

               (4)

               Po tom, čo sa vykonávanie dohôd z Minska zhodnotilo, platnosť rozhodnutia 2014/512/SZBP by sa mala predĺžiť o ďalších šesť mesiacov, aby Rada mohla ďalej zhodnotiť ich vykonávanie.

               (5)

               Rozhodnutie 2014/512/SZBP by sa malo preto zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 9 ods. 1 rozhodnutia 2014/512/SZBP sa prvý pododsek nahrádza takto:

      „1.   Toto rozhodnutie sa uplatňuje do 31. januára 2017.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 1. júla 2016

            Za Radu

            predseda

         M. LAJČÁK

      (1)  Rozhodnutie Rady 2014/512/SZBP z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 31.7.2014, s. 13).


title: Rozhodnutie Rady (SZBP) 2017/972 z 8. júna 2017, ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa mení rozhodnutie (SZBP) 2017/154

text:
               9.6.2017

               SK

               Úradný vestník Európskej únie

               L 146/139

         ROZHODNUTIE RADY (SZBP) 2017/972
   z 8. júna 2017,
   ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa mení rozhodnutie (SZBP) 2017/154
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP (1).

               (2)

               Rada 27. januára 2017 prijala rozhodnutie (SZBP) 2017/154 (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (ďalej len „zoznam“).

               (3)

               Rada skonštatovala, že už neexistujú dôvody na ponechanie jedného z týchto subjektov na zozname.

               (4)

               Zoznam by sa preto mal zodpovedajúcim spôsobom aktualizovať,

         PRIJALA TOTO ROZHODNUTIE:
   Článok 1
   Príloha k rozhodnutiu (SZBP) 2017/154 sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 8. júna 2017

            Za Radu

            predseda

         U. REINSALU

      (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

      (2)  Rozhodnutie Rady (SZBP) 2017/154 z 27. januára 2017, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2016/1136 (Ú. v. EÚ L 23, 28.1.2017, s. 21).

      PRÍLOHA
      Zo zoznamu uvedeného v prílohe k rozhodnutiu (SZBP) 2017/154 sa vypúšťa tento subjekt:
      II.   SKUPINY A SUBJEKTY

                  11.

                  „Hofstadgroep“.


title: Rozhodnutie Európskeho parlamentu a Rady (EÚ) 2016/2099 z 23. novembra 2016 o mobilizácii Európskeho fondu na prispôsobenie sa globalizácii (na základe žiadosti Estónska – EGF/2016/003 EE/ropa a chemikálie)

text:
               1.12.2016

               SK

               Úradný vestník Európskej únie

               L 326/14

         ROZHODNUTIE EURÓPSKEHO PARLAMENTU A RADY (EÚ) 2016/2099
   z 23. novembra 2016
   o mobilizácii Európskeho fondu na prispôsobenie sa globalizácii (na základe žiadosti Estónska – EGF/2016/003 EE/ropa a chemikálie)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách roku 2011).

               (3)

               Estónsko 11. mája 2016 predložilo žiadosť o mobilizáciu EGF v súvislosti s prepúšťaním v spoločnostiach Eesti Energia AS, Nitrofert AS a Viru Keemia Grupp AS v Estónsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               V súlade s článkom 4 ods. 2 nariadenia (EÚ) č. 1309/2013 sa žiadosť Estónska považuje za prijateľnú, keďže prepúšťanie má vážny dosah na zamestnanosť a miestne a regionálne hospodárstvo.

               (5)

               Preto by sa v súvislosti so žiadosťou predloženou Estónskom mal mobilizovať EGF s cieľom poskytnúť finančný príspevok vo výške 1 131 358 EUR.

               (6)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 1 131 358 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od 23. novembra 2016.

      V Štrasburgu 23. novembra 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Vymenovanie členky Dvora audítorov - pani Kersti Kaljulaidová Rozhodnutie Európskeho parlamentu z  25. marca 2010 o návrhu na vymenovanie Kersti Kaljulaidovej za členku Dvora audítorov (C7-0016/2010 – 2010/0804(NLE))

text:
               7.1.2011

               SK

               Úradný vestník Európskej únie

               CE 4/66

         Štvrtok 25. marca 2010Vymenovanie členky Dvora audítorov - pani Kersti Kaljulaidová
   P7_TA(2010)0076
   Rozhodnutie Európskeho parlamentu z 25. marca 2010 o návrhu na vymenovanie Kersti Kaljulaidovej za členku Dvora audítorov (C7-0016/2010 – 2010/0804(NLE))
   2011/C 4 E/15
   (Konzultácia)

      Európsky parlament,
   so zreteľom na článok 286 ods. 2 Zmluvy o fungovaní EÚ, v súlade s ktorým Rada konzultovala s Európskym parlamentom (C7-0016/2010),
   so zreteľom na skutočnosť, že Výbor pre kontrolu rozpočtu na svojej schôdzi, ktorá sa konala 16. marca 2010, vypočul kandidátku Rady na členku Dvora audítorov,
   so zreteľom na článok 108 rokovacieho poriadku,
   so zreteľom na správu Výboru pre kontrolu rozpočtu (A7-0045/2010),

               A.

               keďže Kersti Kaljulaidová spĺňa podmienky stanovené v článku 286 ods.1 Zmluvy o fungovaní EÚ,

               1.

               súhlasí s návrhom vymenovať Kersi Kaljulaidovú za členku Dvora Audítorov;

               2.

               poveruje svojho predsedu, aby toto rozhodnutie postúpil Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


title: 2011/191/EÚ: Rozhodnutie Rady z  21. marca 2011 , ktorým sa vymenúva desať gréckych členov a deväť gréckych náhradníkov Výboru regiónov

text:
               29.3.2011

               SK

               Úradný vestník Európskej únie

               L 81/12

         ROZHODNUTIE RADY
   z 21. marca 2011,
   ktorým sa vymenúva desať gréckych členov a deväť gréckych náhradníkov Výboru regiónov
   (2011/191/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh gréckej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Panagiotisa PSOMIADISA, pána Yannisa SGOUROSA, pána Konstantinosa TZATZANISA, pána Konstantinosa TATSISA, pána Andreasa FOURASA, pána Dimitrisa KALOGEROPOULOSA, pani Evangeliny SCHOINARAKI-ILIAKIOVEJ, pána Dimitriosa TSIGKOUNISA, pána Georgiosa PAPASTERGIOUA a pána Grigoriosa ZAFEIROPOULOSA sa uvoľnilo desať miest členov Výboru regiónov. V dôsledku skončenia funkčného obdobia pánov Panagiotisa OIKONOMIDISA, Ioannisa MACHAIRIDISA, Dimitriosa DRAKOSA, Polydorosa LAMPRINOUDISA, Miltiadisa KLAPASA, Spyrosa SPYRIDONA, Lukasa KATSAROSA a Konstantinosa KONTOYORGOSA sa uvoľnilo osem miest náhradníkov Výboru regiónov. V dôsledku vymenovania pána Georgiosa KOTRONIASA za člena Výboru regiónov sa uvoľní jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Stavros ARNAOUTAKIS, guvernér kraja Kréta,

                           —

                           pán Grigorios ZAFEIROPOULOS, člen rady kraja Attica,

                           —

                           pán Dimitrios KALOGEROPOULOS, člen mestskej rady mesta Aigaleo,

                           —

                           pán Georgios KAMINIS, primátor mesta Atény,

                           —

                           pán Apostolos KATSIFARAS, guvernér kraja Západné Grécko,

                           —

                           pán Georgios KOTRONIAS, primátor mesta Lamia,

                           —

                           pán Ioannis BOUTARIS, primátor mesta Solún,

                           —

                           pán Nikolaos PAPANDREOU, člen rady kraja Sterea Ellada,

                           —

                           pán Ioannis SGOUROS, guvernér kraja Attica,

                           —

                           pán Panagiotis PSOMIADIS, guvernér kraja Stredná Macedónia,

                     a

               b)

               za náhradníkov:

                           —

                           pán Pavlos ALTINIS, člen rady kraja Západná Macedónia,

                           —

                           pán Athanasios GIAKALIS, guvernér kraja Severný Aegean,

                           —

                           pán Aristeidis GIANNAKIDIS, guvernér kraja Východná Macedónia a Traćia,

                           —

                           pán Dimitrios DRAKOS, člen rady kraja Peloponéz,

                           —

                           pán Polydoros LAMPRINOUDIS, primátor mesta Chios,

                           —

                           pán Christos LAPPAS, primátor mesta Trikala,

                           —

                           pán Ioannis MACHAIRIDIS, guvernér kraja Južný Aegean,

                           —

                           pán Dimitrios BIRMPAS, člen mestskej rady mesta Aigaleo,

                           —

                           pán Spyros SPYRIDON, člen rady kraja Attika.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 21. marca 2011

            Za Radu

            predseda

         MARTONYI J.

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady zo 16.júna 2014 , ktorým sa vymenúva polovica členov správnej rady Európskeho úradu pre bezpečnosť potravín

text:
               21.6.2014

               SK

               Úradný vestník Európskej únie

               C 192/2

         ROZHODNUTIE RADY
   zo 16.júna 2014,
   ktorým sa vymenúva polovica členov správnej rady Európskeho úradu pre bezpečnosť potravín
   2014/C 192/02
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú sa postupy v záležitostiach bezpečnosti potravín (1), a najmä na jeho článok 25 ods. 1,
   so zreteľom na zoznam kandidátov, ktorý Rade predložila Európska komisia,
   so zreteľom na stanoviská Európskeho parlamentu,
   keďže:

               (1)

               Je mimoriadne dôležité zabezpečiť nezávislosť, vysokú vedeckú kvalitu, transparentnosť a efektívnosť Európskeho úradu pre bezpečnosť potravín (EFSA). Nevyhnutnou je tiež spolupráca s členskými štátmi.

               (2)

               Funkčné obdobie siedmich členov správnej rady tohto úradu sa končí 30. júna 2014.

               (3)

               Preskúmal sa zoznam, ktorý predložila Komisia, s cieľom vymenovať sedem nových členov správnej rady tohto úradu na základe dokumentácie poskytnutej Komisiou a na základe stanovísk Európskeho parlamentu. Cieľom je zabezpečiť čo najvyššiu kompetentnosť, široký rozsah príslušných odborných schopností, napríklad v oblasti riadenia a verejnej správy, a čo najširšie možné geografické rozmiestnenie v rámci Únie.

               (4)

               Podľa článku 25 nariadenia (ES) č. 178/2002 sa vyžaduje, aby štyria členovia správnej rady tohto úradu pochádzali z organizácií zastupujúcich spotrebiteľské a iné záujmy v potravinovom reťazci. Funkčné obdobie troch členov správnej rady s takýmito skúsenosťami sa končí 30. júna 2014, a títo členovia by sa preto mali nahradiť,

         PRIJALA TOTO ROZHODNUTIE:
   Článok 1
   Za členov správnej rady Európskeho úradu pre bezpečnosť potravín na obdobie od 1. júla 2014 do 30. júna 2018 sa vymenúvajú:
   Stella CANNA MICHAELIDOU
   Iñaki EGUILEOR
   Jan MOUSING (2)

   Raymond O’ROURKE (3)

   András SZÉKÁCS
   Robert Van GORCOM
   Pieter VANTHEMSCHE (4)

   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 16.júna 2014

            Za Radu

            predseda

         G. KARASMANIS

      (1)  Ú. v. ES L 31, 1.2.2002, s. 1.

      (2)  Člen, ktorý pochádza z organizácií zastupujúcich iné záujmy v potravinovom reťazci.

      (3)  Člen, ktorý pochádza z organizácií zastupujúcich spotrebiteľské záujmy.

      (4)  Člen, ktorý pochádza z organizácií zastupujúcich iné záujmy v potravinovom reťazci.


title: 2014/35/EÚ: Rozhodnutie Rady z  10. mája 2012 o podpise v mene Únie a o predbežnom vykonávaní Dohody medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb

text:
                  24.1.2014

                  SK

                  Úradný vestník Európskej únie

                  L 21/1

         ROZHODNUTIE RADY
         z 10. mája 2012
         o podpise v mene Únie a o predbežnom vykonávaní Dohody medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb
         (2014/35/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou na úrovni Únie.

                     (2)

                     Komisia v mene Únie dojednala dohodu s vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb (ďalej len „dohoda“) v súlade s mechanizmami a smernicami v prílohe k rozhodnutiu Rady z 5. júna 2003.

                     (3)

                     Dohoda by sa mala podpísať a do ukončenia postupov potrebných na jej uzavretie by sa mala vykonávať predbežne,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých služieb s výhradou uzavretia tejto dohody. Text dohody je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

            Článok 3

               1.   Dohoda sa do nadobudnutia jej platnosti vykonáva predbežne v súlade s článkom 8 ods. 2 dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel (1).

               2.   Predseda Rady sa týmto poveruje vykonať oznámenie podľa článku 8 ods. 2 dohody.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 10. mája 2012

                  Za Radu

                  predseda

               U. ELBÆK

            (1)  Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.


title: 2014/586/EÚ: Rozhodnutie Európskeho parlamentu z  3. apríla 2014 o účtovnej závierke Európskeho inštitútu pre rodovú rovnosť za rozpočtový rok 2012

text:
               5.9.2014

               SK

               Úradný vestník Európskej únie

               L 266/226

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Európskeho inštitútu pre rodovú rovnosť za rozpočtový rok 2012
   (2014/586/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2012 spolu s odpoveďami inštitútu (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0230/2014),

               1.

               schvaľuje účtovnú závierku Európskeho inštitútu pre rodovú rovnosť za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľke Európskeho inštitútu pre rodovú rovnosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 127.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 403, 30.12.2006, s. 9.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Politického a bezpečnostného výboru (SZBP) 2017/1356 z 18. júla 2017 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2017/321 (ATALANTA/2/2017)

text:
               21.7.2017

               SK

               Úradný vestník Európskej únie

               L 190/12

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1356
   z 18. júla 2017
   o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2017/321 (ATALANTA/2/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (PBV) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ ozbrojených síl EÚ“).

               (2)

               PBV prijal 21. februára 2017 rozhodnutie (SZBP) 2017/321 (2) o vymenovaní kontraadmirála Rafaela FERNÁNDEZA-PINTADA MUÑOZA-ROJASA za veliteľa ozbrojených síl EÚ.

               (3)

               Veliteľ operácie EÚ odporučil, aby bol za nového veliteľa ozbrojených síl EÚ od 27. júla 2017 vymenovaný kontraadmirál Fabio GREGORI ako nástupca kontraadmirála Rafaela FERNÁNDEZA-PINTADA MUÑOZA-ROJASA.

               (4)

               Vojenský výbor EÚ 27. júna 2017 uvedené odporúčanie podporil.

               (5)

               Rozhodnutie (SZBP) 2017/321 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Kontraadmirál Fabio GREGORI sa týmto od 27. júla 2017 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
   Článok 2
   Rozhodnutie (SZBP) 2017/321 sa zrušuje.
   Článok 3
   Toto rozhodnutie nadobúda účinnosť 27. júla 2017.

      V Bruseli 18. júla 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 301, 12.11.2008, s. 33.

      (2)  Rozhodnutie Politického a bezpečnostného výboru (SZBP) 2017/321 z 21. februára 2017 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2016/940 (ATALANTA/1/2017) (Ú. v. EÚ L 47, 24.2.2017, s. 11).


title: Rozhodnutie Rady z 18. mája 1987 o pridelení možností lovu tresky v oblasti Špicbergov a Medvedieho ostrova a v divízii 3M, definovaných v Dohode o NAFO

text:
Dôležité právne oznámenie

|

31987D0277

Úradný vestník L 135 , 23/05/1987 S. 0029 - 0030 Fínske špeciálne vydanie: Kapitola 4 Zväzok 3 S. 0008  Švédske špeciálne vydanie: Kapitola 4 Zväzok 3 S. 0008

		Rozhodnutie Radyz 18. mája 1987o pridelení možností lovu tresky v oblasti Špicbergov a Medvedieho ostrova a v divízii 3M, definovaných v Dohode o NAFORADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) č. 170/83 z 25. januára 1983, ktorým sa vytvára systém spoločenstva pre zachovanie a riadenie zdrojov rybolovu [1], zmenené a doplnené Aktom o pristúpení Španielska a Portugalska, najmä na jeho článok 11,so zreteľom na návrh Komisie,keďže je potrebné prideliť možnosti lovu tresky v oblasti Špicbergov a Medvedieho ostrova (divízia ICES II b) a divízii 3M regulačnej oblasti, definované v Dohode o NAFO, aby sa zabezpečilo racionálne riadenie množstiev, ktorými disponuje spoločenstvo;keďže s prihliadnutím na vývoj násady musia byť prijaté pravidlá pre pridelenie týchto možností lovu, aby rybári mohli organizovať svoj rybolov na stabilnom základe;keďže rozdelenie podielu tresky spoločenstva v oblasti Špicbergov a Medvedieho ostrova nijako neporušuje práva a povinnosti, vyplývajúce z Parížskej zmluvy z roku 1920,ROZHODLA TAKTO:JedinýčlánokMožnosti lovu tresky v oblasti Špicbergov a Medvedieho ostrova (divízia ICES II b) a v divízii 3M regulačnej oblasti, definované v Dohode o NAFO, sa pridelia v súlade s tabuľkami v prílohe.V Bruseli 18. mája 1987Za RadupredsedaP. De Keersmaeker[1] Ú. v. ES L 24, 27.1.1983, s. 1.--------------------------------------------------PRÍLOHATreska v oblasti Špicbergov — Medvedieho ostrova (divízia ICES II b)CÚ (v tonách) | Podiel spoločenstva (v tonách) | Nemecko % | Španielsko % | Francúzsko % | Portugalsko % | Spojené kráľovstvo % | Ostatné členské štáty || PRVÁ ČASŤ | Percento podielu spoločenstva po odpočítaní štandardného množstva, prideleného "ostatným členským štátom" | Štandardné množstvo || 21000 alebo menej | 15,31 | 52,15 | 8,61 | 11,01 | 12,92 | 100 ton || DRUHÁ ČASŤ | Percento podielu spoločenstva po odpočítaní prvej časti a množstva, prideleného "ostatným členským štátom" | Štandardné množstvo || 21001– 23100 | 25,67 | 30,11 | 17,37 | 4,50 | 22,35 | 250 ton || | Percento z podielu spoločenstva |700001 - 800000 | 23101-26400 | 2 |800001 - 900000 | 26401-29700 | 3 |900001-1000000 | 29701-33000 | 4 |1000001 a viac | 33001 a viac | | | | | | 5 |Treska NAFO 3M| Nemecko % | Španielsko % | Francúzsko % | Portugalsko % | Spojené kráľovstvo % |PRVÁ ČASŤ7500 ton a menej | 9,33 | 28,67 | 4,00 | 39,33 | 18,67 |DRUHÁ ČASŤviac ako 7500ton | 1,76 | 37,81 | 5,38 | 51,97 | 3,08 |--------------------------------------------------